મુંબઈ ઇન્ડિયન્સ સામે મેદાનમાં ઊતરતાં પહેલાં મુનાફ પટેલ ૨૧ મે, ૨૦૧૩ના રોજ આઇપીએલની મેચ રમ્યો હતો. એ વર્ષે તે મુંબઈ ઇન્ડિયન્સની ટીમમાં હતો અને ચેન્નઈ સુપર કિંગ્સ સામે મેદાનમાં ઊતર્યો હતો. એ મેચમાં તેનું પ્રદર્શન અપેક્ષા અનુસાર નહોતું રહ્યું. મુનાફની ત્રણ ઓવરમાં ચેન્નઈના બેટ્સમેનોએ ૩૨ રન ઝૂડી કાઢ્યા હતા. મુનાફ એ મેચમાં એક પણ વિકેટ ઝડપી શક્યો નહોતો. આશ્ચર્યનની વાત તો એ છે કે હવે જ્યારે મુનાફની વાપસી થઈ ત્યારે તે સુરેશ રૈનાની કેપ્ટનશિપવાળી ટીમનો સભ્ય છે. ૨૦૧૩માં રૈનાની બેટિંગને કારણે જ મુનાફ ટીમની બહાર થઈ ગયો હતો. આ વખતે આઇપીએલની હરાજીમાં ગુજરાત લાયન્સે મુનાફને ૩૦ લાખ રૂપિયામાં ખરીદ્યો હતો.